સાવરકુંડલાના આંબરડીની ધાતરવડી નદીના કાંઠે આવેલ ગીચ ઝાડી ઝાંખરામાં અંદાજે એક-બે દિવસથી એક સિંહ બીમાર હાલતમાં પડી રહેલ હોવાનું નજીકમાં વાડી ધરાવતા ખેડૂતની નજરે પડયો હતો. બાદમાં ગામના સરપંચ અને ઉપસરપંચને જાણ કરાતા ઉપસરપંચ બાવચંદભાઈ ચોડવડીયાએ વનવિભાગને જાણ કરતા વનકર્મી કટારાભાઈ, રહીમભાઈ સહિતના લોકેશન પર પહોંચી સિંહની હાલત જોતા સિંહના મોંમાંથી લાળો પડતી હોય અને પુરી રીતે અશકત અને બીમાર હાલતમાં હોવાનું જણાતા પ્રાથમિક તબકકે નર સિંહને કેનાઈન ડિસ્‍ટેમ્‍પર વાયરસ (સીડીવી) હોવાનું જણાઈઆવતા વનતંત્રના ઉચ્‍ચ અધિકારીને જાણ કરતા અધિકારી સાથે ડોકટર રેસ્‍કયુ ટીમ સહિત ઘટના સ્‍થળે પહોંચી સિંહનું નિરીક્ષણ બાદ ટિવન્‍કીલાઈઝર કરી પ કલાકની જહેમત બાદ નર સિંહનું રેસ્‍કયુ કરી જૂનાગઢ એનિમલ કેર સેન્‍ટર ખાતે ખસેડવામાં આવેલ. અત્રે ઉલ્‍લેખનીય છે કે થોડા દિવસ પહેલા ગીર પૂર્વેના દલખાણીયા રેન્‍જમાં ટપોટપ મોતને ભેટેલા ર3 સિંહોને સીડીવી વાયરસના લીધે મોત થયાનું સામે આવેલ ત્‍યારે આજરોજ સાવરકુંડલાના આંબરડી ગામની ધાતરવડી નદીના કાંઠે અશકત અને બીમાર હાલતે મળી આવેલ ચારથી પાંચ વર્ષના નર સિંહને પણ આ ખતરનાક જીવલેણ વાયરસની અસર હોવાનું વનવિભાગે જણાવેલ.